11.1.2011 Jurnalul Oficial al Uniunii Europene L 635 DECIZIA BĂNCII CENTRALE EUROPENE din 25 noiembrie 2010 privind distribuirea provizorie a venitului Băncii Centrale Europene rezultat din bancnotele euro în circulație și provenit din titlurile de valoare achiziționate în cadrul programului privind piețele titlurilor de valoare (reformare) (BCE/2010/24) (2011/10JUE) CONSILIUL GUVERNATORILOR BĂNCII CENTRALE EUROPENE, având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 33, întrucât: (1) Decizia BCE/2005/11 din 17 noiembrie 2005 privind distribuția către băncile centrale naționale ale statelor membre participante a venitului Băncii Centrale Europene rezultat din bancnotele euro în circulație (!) trebuie modificată substanțial pentru a lua în calcul distri- buirea venitului Băncii Centrale Europene (BCE) provenit din titluri de valoare achiziționate în conformitate cu Decizia BCE/2010/5 din 14 mai 2010 de instituire a unui program privind pieţele titlurilor de valoare (). Ar trebui să se procedeze la o reformare în scopul clarității. (2) Decizia BCE/2010/29 din 13 decembrie 2010 privind emisiunea de bancnote euro (') stabileşte repartizarea între băncile centrale naționale a bancnotelor euro în circulație proporțional cu cotele vărsate de acestea la capitalul BCE. Articolul 4 din Decizia BCE/2010/29 şi anexa la acea decizie alocă BCE 8 % din valoarea totală a bancnotelor euro în circulație. BCE deţine creanțe intra- Eurosistem asupra BCN proporţional cu cotele lor din grila de repartiție pentru capitalul subscris, pentru o valoare echivalentă cu valoarea bancnotelor euro pe care le emite. (3)  În temeiul articolului 2 alineatul (2) din Decizia BCE/2010/23 din 25 noiembrie 2010 privind repar- tizarea venitului monetar al băncilor centrale naţionale ale statelor membre a căror monedă este euro (*), soldurile intra-Eurosistem aferente bancnotelor euro în circulație se remunerează la rata de referință. În temeiul articolului 2 alineatul (3) din Decizia BCE/2010/23, această remunerare se decontează prin plăți Target2. (4) Considerentul 7 din Decizia BCE/2010/23 prevede că venitul obţinut de BCE din remunerarea creanţelor sale intra-Eurosistem asupra BCN corespunzătoare părții deținute din bancnotele euro în circulație ar trebui să fie, în principiu, distribuit către BCN în conformitate cu deciziile Consiliului guvernatorilor, în mod proporţional () JO L 311, 26.11.2005, p. 41. () JO L 124, 20.5.2010, p. 8. (*) Nepublicată încă în Jurnalul Oficial. (*) Nepublicată încă în Jurnalul Oficial. cu cotele deţinute de respectivele bănci în grila de repartiție pentru capitalul subscris și în același exercițiu financiar în care este obţinut venitul. De asemenca, venitul BCE provenit din titlurile de valoare achiziționate în cadrul programului privind pieţele titlurilor de valoare (SMP) ar trebui să fie, în principiu, distribuit către BCN în mod proporţional cu cotele deținute de respectivele bănci din grila de repartiție pentru capitalul subscris și în același exercițiu financiar în care este obţinut venitul. Atunci când distribuie venitul BCE aferent bancnotelor euro în circulație și venitul BCE provenit din titluri de valoare achiziționate în cadrul SMP, BCE ar trebui să țină seama de o estimare a rezultatului său financiar pentru exercițiul respectiv care să ia în calcul necesitatea de a aloca fonduri în vederea constituirii unui provizion pentru riscul valutar, riscul ratei dobânzii, riscul de credit și riscul privind prețul aurului, precum și pentru disponibilitatea provizioanelor care ar putea fi eliberate pentru acoperirea unor cheltuieli anticipate. Atunci când determină suma din profitul net al BCE care urmează să fie transferată în fondul general de rezervă în conformitate cu articolul 33.1 din Statutul SEBC, Consiliul guvernatorilor ar trebui să țină seama de faptul că orice parte din profitul în cauză care corespunde venitului rezultat din bancnotele euro în circulație și venitului provenit din titluri de valoare achi- ziționate în cadrul SMP ar trebui să fie distribuită integral către BCN, ADOPTĂ PREZENTA DECIZIE: Articolul 1 Definiții În sensul prezentei decizii: (a) „BCN” înseamnă banca naţională a unui stat membru a cărui monedă este euro; (b) „solduri intra-Eurosistem privind bancnotele euro în circulație” înseamnă creanțele și datoriile născute între BCE şi o BCN şi între o BCN şi alte BCN, ca rezultat al aplicării articolului 4 din Decizia BCE/2010/2%;